**ΕΝΤΟΛΗ 616A / 12-11-2024**

**ΔΙΑΣΥΝΔΕΣΗ ΤΟΥ ΠΛΗΡΟΦ. ΣΥΣΤ. ΕΡΓΑΣΤΗΡΙΩΝ«MediLab-i EMR» ΜΕ ΤΟ RIS/PACS**

Υπηρεσίες με σκοπό τη διασύνδεση του RIS/PACS της εταιρείας iKnowHealth και του πληροφοριακού συστήματος «MediLab-i EMR». Η διασύνδεση και η ανταλλαγή δεδομένων θα υλοποιηθεί με χρήση του διεθνούς προτύπου HL7 (HealthLevel7) μέσω TCP/IP σύνδεσης στο δίκτυο του Νοσοκομείου.

Για τους εσωτερικούς ασθενείς η ροή εργασίας που θα ακολουθείται είναι η εξής:

1. Παραγγελία απεικονιστικών εξετάσεων μέσω MediLab\_i-ORDER
2. Αποστολή της παραγγελίας μέσω HL7 στο RIS/PACS της iKnowHealth
3. Διεκπεραίωση της παραγγελίας από το λογισμικό RIS/PACS της iKnowHealth
4. Επιστροφή μέσω μηνύματος HL7 στο MediLab\_i-VIEW των κάτωθι πληροφοριών:
   1. το Status της εξέτασης
   2. το κείμενο του πορίσματος της διάγνωσης για την συγκεκριμένη εξέταση
   3. Hyperlink του PACS viewer για τις εικόνες που αφορούν την συγκεκριμένη εξέταση

Για τους εξωτερικούς ασθενείς η ροή εργασίας διαφοροποιείται ελαφρώς στο σημείο της παραγγελίας των εξετάσεων, όπου θα πραγματοποιείται από το σύστημα του ΙΤΕ στο ταμείο παρακλινικών. Μέσω της υφιστάμενης διασύνδεσης (ITE-CCS) θα παραλαμβάνεται η παραγγελία των ακτινοδιαγνωστικών εξετάσεων όπως συμβαίνει και σήμερα και θα δρομολογούνται προς το RIS-PACS της εταιρείας iKnowHealth. Τα υπόλοιπα βήματα θα υλοποιούνται όπως αυτά περιγράφονται ανωτέρω.

Οι υπηρεσίες που θα απαιτηθούν για την προετοιμασία και ενεργοποίηση της διασύνδεσης στο MediLab-i EMR περιγράφονται ακολούθως:

* Σύνταξη του αρχείου της λίστας των εξετάσεων των ακτινολογικών τμημάτων όπως αυτά είναι παραμετροποιημένα στο πληροφοριακό σύστημα MediLab-i EMR. Εφόσον απαιτηθεί από τα αιτιολογικά εργαστήρια, να προστεθούν νέες εξετάσεις/υπηρεσίες οι οποίες δεν περιλαμβάνονται στην λίστα των εξετάσεων, τότε αυτές θα πρέπει να προστεθούν σαν υπηρεσίες στα πληροφοριακά συστήματα των εταιρειών ΙΤΕ & CCS. Το αρχείο των εξετάσεων θα περιέχει το εργαστηριακό τμήμα που ανήκει κάθε εξέταση, την ονομασία της εξέτασης και τον μοναδικό κωδικό εξέτασης (Test\_id). Το αρχείο αυτό θα χρησιμοποιηθεί για την αντιστοίχιση των εξετάσεων με το πληροφοριακό σύστημα RIS/PACS και θα πρέπει να κοινοποιηθεί στα ενδιαφερόμενα μέρη.
* Κατασκευή και εγκατάσταση στον Application Server του windows service το οποίο θα διαχειρίζεται τα μηνύματα HL7 που θα ανταλλάσσονται στην διασύνδεση.
* Η διεπαφή κατ’ ελάχιστον θα υλοποιεί τα ενδεδειγμένα από το πρωτόκολλο μηνύματα:

a. ασθενή – επεισοδίου (ADT/ACK)

b. παραγγελίας (ORM/ACK)

c. αποτελεσμάτων (ORU/ACK)

d. ακύρωσης (ORM/ACK)

* Καθορισμός και καταχώρηση των IP διευθύνσεων και των ports του Server του πληροφοριακού συστήματος RIS/PACS.
* Καθορισμός του URL, του username & password του PACS Viewer με σκοπό την παραμετροποίηση του πληροφοριακού συστήματος MediLab-i EMR ώστε να εμφανίζει τον υπερσύνδεσμο (Hyperlink) όταν η εξέταση ολοκληρωθεί και να επιτρέπει στον χρήστη την μετάβαση στις εικόνες της συγκεκριμένης εξέτασης του ασθενή χωρίς να απαιτείται εκ νέου login και αναζήτηση της εξέταση του συγκεκριμένου ασθενή στον PACS Viewer.
* Δοκιμαστική λειτουργία της διασύνδεσης.
* Υπηρεσίες έναρξης παραγωγικής λειτουργίας

Μέρος των υπηρεσιών για την εγκατάσταση και παραμετροποίηση του συστήματος θα δοθεί απομακρυσμένα (προετοιμασία). Επιπρόσθετα, συμπεριλαμβάνονται έως 2 Α/Η παροχής υπηρεσιών με φυσική παρουσία τεχνικού της Εταιρείας στους χώρους του νοσοκομείου για την έναρξη της παραγωγικής λειτουργίας και για την εκπαίδευση των χρηστών.

Το χρονικό διάστημα ολοκλήρωσης του έργου συνολικά δεν μπορεί να υπερβαίνει τους τρεις (3) μήνες.

Για το Τμ. Πληροφορικής

Γ.Κούρτης

Κοινοποίηση στο micropromithies@hospital-elena.gr